**Жамиятнинг 2022 йил 1-ярим йиллик бизнес-режасини бажарилиши ҳамда жамиятда олиб борилган ишлар бўйича жамият бошқаруви раисининг**

**Ҳ И С О Б О Т И.**

"Андижон биокимё заводи" акциядорлик жамияти 2022 йил 1-ярим йиллик давомида **90 млрд. 427 млн. 370 минг** сўмлик товар махсулотлари ишлаб чиқарилиши режалаштирилган бўлиб, **77 млрд. 41 млн. 648 минг** сўмлик махсулот ишлаб чиқарилди ва режа **85,7** фоизга бажарилди.

Озуқали этил спирти ишлаб чиқариш режаси **530,0 минг далл** белгиланган бўлиб, ҳақиқатда **475,1** минг даллга бажарилди ёки режага нисбатан **89,6** фоиз миқдорида ишлаб чиқарилди.

Жамият 2022 йил 6 ой давомида спирт ишлаб чиқариш бўйича қувватлардан фойдаланиш коэффиценти **89,6** фоизни ташкил этди.

Жамиятнинг 2022 йил 1-ярим йиллик давомида олинган соф фойдаси   
**1 млрд. 986 млн. 799 минг**  сўмни ташкил этган бўлиб, бизнес режада **2 млрд. 53 млн. 566 минг** сўм этиб белгиланган ва бизнес режа **96,7** фоизга бажарилди.

Меҳнат унумдорлигидан фойдаланиш режада **237 млн. 967 минг** сўмни ташкил этиб, ҳақиқатда **246 млн. 928 минг** сўмни яни бизнес режа **103,8** фоизга бажарилди.

"Андижон биокимё заводи" акциядорлик жамияти 1-ярим йилликни бир қанча қийинчиликлар билан бошлади.

Бунга асосий сабаб ишлаб чиқариш учун асосий хом ашё бўлган буғдой доннинг танқислиги бўлди.

2022 йил 15 апрел кунидан Козоғистон Республикасидан олиб кириладиган буғдойга чекловлар қўйилиши натижасида маҳсулот ишлаб чиқариш учун хом ашё бўлган буғдой танқислиги вужудга келди. Бунинг натижасида апрел ойида жамиятда қолдиқ хом ашё будойи билан 10 кунлик маҳсулот ишлаб чиқарилди.

Жамиятда ишлаб чиқаришни узликсизлигини ҳамда белгиланган Бизнес-режа кўрсаткчиларини бажарилиши таъминлаш мақсадида жамият Кузатув кенгаши аъзоларидан банк кредити олиш юзасидан мурожаат қилинган.

Лекин, жамиятнинг мавжуд айланма маблағлари ҳамда вужудга келган дебиторлик қарздорликларни ундириш чораларини кўрган холда 2022 йил буғдой йиғим терими мавсумидан унумли фойдаланган хозирги кунга келиб, жамиятга 20 минг тоннадан зиёд ёки 98 млрд. сўмлик ишлаб чиқариш учун хом ашё бўлган буғдой дони учун шартнома тузилди ва хозирги кунда ушбу харид қилинган буғдой маҳсулотлари жамиятга олиб келинмоқда.

Жамиятда 3-4 чоракларда ишлаб чиқаришни узликсизлигини ҳамда белгиланган Бизнес-режа кўрсаткчиларини бажарилиши таъминлаш мақсадида кўшимча 20 минг тонна буғдой дони захираси яратиш чоралари кўрилмоқда.

**Эътиборларингиз учун раҳмат**

**"Андижон биокимё заводи"АЖ**

**бошқарув раиси Х.Юлдашев**